สวัสดีค่ะ คุณพอดีช่วงหนึ่งหนูเป็นไข้แล้วได้รับการตรวจเลือดแล้วพบว่าเกล็ดเลือดต่ำ ตอนเป็นไข้หนูมีประจำเดือนด้วยค่ะเป็นประจำเดือนทำให้เกล็ดเลือดต่ำด้วยไหมคะ แล้วเกล็ดเลือดต่ำสามารถหายได้ไหมคะ
สวัสดีค่ะ อาการไข้ร่วมกับเกล็ดเลือดต่ำเกิดได้จาก1.ไข้เลือดออก2.การติดเชื้อไวรัสอื่นๆบางชนิดที่ทำให้มีไข้และเกล็ดเลือดต่ำได้ แต่ไม่ใช่ไวรัสชนิดเดียวกับไข้เลือดออก3.เกล็ดเลือดต่ำจากสาเหตุอื่นๆเช่น มีเกล็ดเลือดต่ำเดิมอยู่แล้ว หรือมีการเสียเกล็ดเลือดออกไปจากการที่มีเลือดออกมากผิดปกติฟังจากอาการเบื้องต้นก็น่าจะเป็นไข้เลือดออกหรือไม่ก็การติดเชื้อไวรัสชนิดอื่นๆดังที่กล่าวไปไข้เลือดออกเป็นการติดเชื้อไวรัสทั่วร่างกายชนิดหนึ่ง มียุงลายเป็นพาหะนำโรค ทำให้มีอาการไข้สูงลอย ปวดศีรษะ คลื่นไส้ เป็นอยู่ประมาณ 7 วัน รักษาด้วยการประคับประคองคือเช็ดตัวลดไข้ และคอยเฝ้าระวังเกล็ดเลือดและสัญญาณชีพในช่วงที่ไข้ลงประมาณวันที่ 3-4 เพราะช่วงนั้นในผู้ป่วยบางรายอาจมีอาการช็อกจากความดันต่ำได้ซึ่งเป็นภาวะแทรกซ้อนที่อันตรายในการเป็นไข้เลือดออกเนื่องจากไข้เลือดออกทำให้เกล็ดเลือดต่ำ ดังนั้นในผู้หญิงวัยเจริญพันธุ์ที่มีประจำเดือนขณะเป็นไข้เลือดออก ควรได้รับยากินเพื่อหยุดประจำเดือนไว้ก่อน มิเช่นนั้นอาจทำให้เลือดออกมาผิดปกติได้จากเกล็ดเลือดที่ต่ำ แต่ในขณะเดียวกันจากคำถามที่ถามมาการมีเลือดออกมาผิดปกติจากช่องคลอดก็ทำให้ซีดและมีเกล็ดเลือดต่ำได้เช่นกัน เกิดได้ทั้ง 2 กรณี ขึ้นกับว่าอะไรเป็นสาเหตุของอะไร แต่ถ้ามีไข้ร่วมด้วยน่าจะเป็นไข้เลือดออกค่ะการดูแลตัวเอง ดื่มน้ำมากๆ รับประทานยาลดไข้ เช็ดตัวลดไข้ทุก 4 ชั่วโมง พักผ่อน กลับไปพบแพทย์ตามนัดเพื่อติดตามค่าเกล็ดเลือดถ้ามีอาการคลื่นไส้ อาเจียนมาก ชีพจรเต้นเร็ว อ่อนเพลีย รับประทานอาหารได้น้อย เป็นสัญญาณว่าอาจเป็นไข้เลือดออกชนิดที่รุนแรงควรกลับไปพบแพทย์ทันที